02010952010980008 


12983 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1095 

20 Οκτωβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύστημα απονομής ειδικοτήτων - τοποθετήσεων - με¬ 
ταθέσεων και αποσπάσεων των Στρατευμένων Ο¬ 
πλιτών Στρατού Ξήρας. 1 

Αναπροσαρμογή Αναπηρικών επιδομάτων που παρέ¬ 
χονται στο αστυνομικό και πυροσβεστικό προσωπι¬ 
κό του Υ.Δ.Τ. 2 

Καθιέρωση εργασίας πέρα από το κανονικό ωράριο 
των υπαλλήλων της Κεντρικής Υπηρεσίας και των 

Περιφερειακών Διευθύνσεων του Σ.Δ.Ο.Ε. 3 

Έγκριση υπερωριακής εργασίας υπαλλήλων των Κε¬ 
ντρικών Διεθύνσεων του Γενικού Λογιστηρίου του 

Κράτους. 4 

Διορισμός Δ.Σ. του Ελληνικού Ινστιτούτου Παστέρ.... 5 


Συμπλήρωση της Δ2/12616/24.6.96 (ΦΕΚ 533/τ.Β') α¬ 
πόφαση Υπουργού Εθνικής Παιδείας και Θρησκευ¬ 
μάτων «Ρύθμιση προϋποθέσεων και διαδικασίας 
πρόσληψης προσωρινών αναπληρωτών και ωρομι¬ 


σθίων εκπ/κών». 6 

Αντικατάσταση της παρ.8 του άρθρου 3 του Καταστα¬ 
τικού του Κλάδου σύνταξης του Ταμείου Συντάξε¬ 
ων Εφημεριδοπωλών και Υπαλλήλων Πρακτορείων 

Αθηνών (Τ.Σ.Ε.Υ.Π.ΑΘ.). 7 

Εσωτερική διάρθρωση του Τμήματος Διευκολύνσεων 
και Απαιτήσεων Αερολιμένων της Δ/νσης Αερολι¬ 
μένων της Κεντρικής υπηρεσίας τηςΥ.Π.Α. 8 


ΥΠΟΥΡΓΙΚΕΣ ΑΠΟΦΑΣΕ ΙΣ & ΕΓΚΡΙΣΕΣ 

Αριθ. Φ411.4/10/359777/Σ. 1378 (1) 

Σύστημα απονομής ειδικοτήτων - τοποθετήσεων - μετα¬ 
θέσεων και αποσπάσεων των Στρατευμένων Οπλιτών 
Στρατού Ξήρας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 2292/95 «Οργάνωση και λειτουρ¬ 
γία Υπουργείου Εθνικής Άμυνας, διοίκηση και έλεγχος 
των Ενόπλων Δυνάμεων και άλλες διατάξεις». 


β. Τις διατάξεις του Ν. 1763/88 «Στρατολογία των Ελλή¬ 
νων», όπως αυτός τροποποιήθηκε με τον Ν. 2510/97. 

γ. Το γεγονός ότι απαιτείται για τη βελτίωση της επάν¬ 
δρωσης των επιχειρησιακών Μονάδων του Στρατού Ξη¬ 
ρός, της ετοιμότητας και μαχητικής τους ικανότητας, αλ¬ 
λά και τη δίκαιη κατανομή των υποχρεώσεων των στρα¬ 
τευμένων όπως αυτές απορρέουν από το Σύνταγμα των 
Ελλήνων (Άρθρο 4, παρ. 6) νέος καθορισμός του τρόπου 
εκπλήρωσης των στρατιωτικών τους υποχρεώσεων, απο¬ 
φασίζουμε: 

1. Όλοι οι εκπαιδευόμενοι του Στρατού Ξηράς κάθε Εκ¬ 
παιδευτικής Σειράς Στρατευσίμων Οπλιτών (ΕΣΣΟ) μετά 
την εκπαίδευσή τους στα Κέντρα Εκπαίδευσης (ΚΕ) και τα 
Ειδικά Κέντρα Εκπαίδευσης (ΕΚΕ) τοποθετούνται ανά 
2μηνο ανάλογα με τα Όπλα - Σώματα (Ο-Σ), τις ανάγκες 
της Υπηρεσίας και το εδαφικό διαμέρισμα από το οποίο 
προέρχονται (εντοπιότητα), σε όλες τις Μονάδες β' κύ¬ 
κλου εκπαιδεύσεως ανεξαρτήτως ΕΣΣΟ, ως εξής: 

α. Σε Μονάδες Θράκης - Νήσων Αν. Αιγαίου και Δωδε- 
κανήσου όπου θα υπηρετούν επί 9 μήνες από παρουσιά- 
σεώς τους στη Μονάδα. Στη συνέχεια θα μετατίθενται ε¬ 
κτός των περιοχών αυτών με βάση τα μόρια που συγκε¬ 
ντρώνουν, τις αιτήσεις μετάθεσής τους, τον τόπο 
διαμονής τους και τις ανάγκες επάνδρωσης των Μονά¬ 
δων. 

β. Σε Μονάδες Μακεδονίας - Ηπείρου και Θεσσαλίας ό¬ 
που θα υπηρετούν επί 6 μήνες. Στη συνέχεια θα μετατίθε¬ 
νται σε Μονάδες Θράκης - Νήσων Αν. Αιγαίου - Δωδεκα- 
νήσου και μικρός αριθμός σε Μονάδες προκάλυψης Η¬ 
πείρου - Μακεδονίας και στις Μονάδες υποστήριξης 
Μάχης και Διοικητικής Μέριμνας (ΔΜ) Εσωτερικού με βά¬ 
ση τα μόρια που συγκεντρώνουν, τις αιτήσεις μετάθεσής 
τους, τον τόπο διαμονής τους και τις ανάγκες επάνδρω¬ 
σης των Μονάδων. 

γ. Οι Οπλίτες Ειδικών Δυνάμεων, Πυροβολικού - Τεχνι¬ 
κού με ειδικότητες ΗΑννΚ, Τεθωρακισμένων με ειδικότη¬ 
τες χειριστές αρμάτων ΕΕΟΡΑΡΘ και Αεροπορίας Στρα¬ 
τού, θα τοποθετούνται και μετατίθενται στις αντίστοιχες 
Μονάδες. 

2. Γιατον υπολογισμό των μορίων της παραγράφου «1» 
κάθε στρατευμένου θα λαμβάνονται υπόψη η δυσκολία 
της Μονάδας που υπηρετεί, η οικογενειακή του κατάστα¬ 
ση και τα λοιπά κοινωνικά κρπήρια. Τα μόρια που θα συ¬ 
γκεντρώνει ο κάθε στρατευμένος θα κοινοποιούνται στη 

Μονάδα του, μαζί με τη διαταγή μεταθέσεως, για ενημέ¬ 
ρωση. 

3 . Μετά τη συμπλήρωση τριμήνου στη Μονάδα τοποθέ- 
τησης, οι στρατευμένοι θα υποβάλλουν μόνον οι ίδιοι εγ- 
γράφως αίτηση σε ειδικό έντυπο με δυνατότητα τριών (3) 
επιλογών για μετάθεση σε περιοχές της προτίμησής τους 
μετά από σχετική ενημέρωση για το που εδρεύουν Μονά¬ 
δες του αντιστοίχου Ο-Σ. Η αρμόδια Διεύθυνση του Γενι¬ 
κού Επιτελείου Στρατού θα προβαίνει στις απαιτούμενες 
μεταθέσεις με βάση τα μόρια της παραγράφου «2», τις α¬ 
νάγκες της υπηρεσίας, την Α' ή Β' ειδικότητα και ανεξάρ¬ 
τητα του κύκλου εκπαιδεύσεως. 

4. Σε άλως εξαιρετικές περιπτώσεις που αφορούν στην 
οικογενειακή κατάσταση ή άλλα σοβαρά προβλήματα, ο 
στρατευμένος μπορεί να υποβάλλει εγγράφως αίτηση 
για μετάθεσή του σε οποιοδήποτε χρόνο απότηντοποθέ- 
τησή του στην Μονάδα, ανάλογα με τη σοβαρότητα του 
προβλήματος του. Το αίτημα εξετάζεται από επιτροπή 
στην οποία προεδρεύει ανώτατος αξιωματικός του ΓΕΣ, 
που εισηγείται με αιτιολογημένη έκθεση στον Β' Υπαρχη- 
γό του Γενικού Επιτελείου Στρατού, για έγκριση ή απόρ¬ 
ριψη του αιτήματος. Η απόφαση κοινοποιείται στο ΥΕΘΑ. 

5. Οι υπόχρεοι 12μηνης θητείας θα υπηρετούν σε Μο¬ 
νάδες Θράκης - Νήσων Αν. Αιγαίου - Δωδεκανήσου, επί 6 
μήνες και στη συνέχεια θα μετατίθενται όπως και οι λοιποί 
στρατευμένοι. Οι τοποθετημένοι σε μονάδες Μακεδονίας 
και Ηπείρου θα μετατίθενται όπως και οι πλήρους θητεί¬ 
ας. Οι υπόχρεοι θητείας 6 και 4 μηνών θα τοποθετούνται 
σε Μονάδες Θράκης - Νήσων - Μακεδονίας και Ηπείρου 
και θα απολύονται από τις Μονάδες που τοποθετούνται. 
Οι υπόχρεοι θητείας 3μηνης διάρκειας παραμένουν στα 
Κέντρα Εκπαίδευσης Νεοσυλλέκτων (ΚΕΝ), από όπου και 
απολύονται. 

6. Οι Οπλίτες Προεδρικής φρουράς - Μικτού Λόχου Α- 
ποδόσεως Τιμών (ΜΛΑΤ) μετατίθενται με τη συμπλήρωση 
δμήνου από παρουσιάσεως τους στην Μονάδα. Οι Οπλί¬ 
τες Έρευνας - Πληροφορικής θα δύνανται να μετατίθε¬ 
νται με τη συμπλήρωση θμήνόυ από της παρουσιάσεώς 
τους στη Μονάδα, με τις διαδικασίες της παραγράφου 
«3». 

7. Οι Οπλίτες Μηχανικού (ΜΧ) που τοποθετούνται εθε¬ 
λοντικά στο Τάγμα Εκκαθάρισης Ναρκοπεδίων Ξηράς 
(ΤΕΝΞ) με την ειδικότητα του Ναρκαλιευτή, παραμένουν 
σε αυτό μέχρι απολύσεως. 

8. Οι Οπλίτες που θα χαρακτηρίζονται Επίλεκτοι Αθλη¬ 
τές με βάση τα ισχύοντα, θα λαμβάνουν ειδικότητα που να 
μην απαιτεί ΕΚΕ, ώστε να διατίθενται αμέσως μετά τη βα¬ 
σική εκπαίδευση και μέχρις απολύσεώςτους στο ΑΣΑΕΔ. 

9. Αποσπάσεις οπλιτών δεν επιτρέπονται παρά μόνον 
σε άλως εξαιρετικές περιπτώσεις για υπηρεσιακές ανά¬ 
γκες. Οι αποσπάσεις αυτές δεν μπορεί να είναι συνολικής 
διάρκειας πέραν των δύο (2) μηνών για κάθε στρατευμέ- 
νο, πλην περιπτώσεων επιχειρησιακών αναγκών (Β' ΣΣ - 
Ειδικά Τάγματα Προκαλύψεως (ΕΤΠ) κ.λπ.) που θα κρίνει 
σχετικά το ΓΕΣ. 

10 Το Γενικό Επιτελείο Στρατού ευθύνεται για την πιστή 
εφαρμογή της παρούσας. 

11 Η από 17 Ιουνίου 1994 Υπουργική απόφαση για το ί¬ 
διο θέμα, παύει να ισχύει για το μέρος που αφορά στο 
Στρατό Ξηράς. 


12. Η παρούσα να δημοσιευθεί στην Εφημερίδα της Κυ- 
βερνήσεως. Η ισχύς της παρούσας αρχίζει από την 98 Ε' 
ΕΣΣΟ. 

Αθήνα, 17 Σεπτεμβρίου 1998 

Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-Φ- 

Αριθ. 2053696/5781/0022 ( 2 ) 

Αναπροσαρμογή Αναπηρικών επιδομάτων που παρέχο¬ 
νται στο αστυνομικό και πυροσβεστικό προσωπικό του 
Υ.Δ.Τ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 2 του άρθρου 3 του Ν. 2448/96 
«Μισθολογικές ρυθμίσεις μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας του Πυροσβεστικού και Λιμενικού Σώματος (Α 279) 
όπως αυτές τροποποιήθηκαν με τις διατάξεις του εδαφί¬ 
ου γ' της παρ. 1 του άρθρου 8του Ν. 2512/1997 «Ρύθμιση 
συνταξιοδοτικών θεμάτων στρατιωτικών και άλλες διατά¬ 
ξεις (Α 138). 

2. Τις διατάξεις του άρθρου 40 του Ν. 849/78 «Περί πα- 
ροχής κινήτρων δια την ενίσχυση της περιφερειακής και 
οικονομικής ανάπτυξης της χώρας» (ΦΕΚ Α 232), όπως 
συμπληρώθηκε με το άρθρο 8 του Ν. 2129/93 (ΦΕΚ Α' 57). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α 137) όπως προστέ¬ 
θηκε με το άρθρο 27 του Ν. 2081/1992 (Α 154) και τροπο¬ 
ποιήθηκε με τις διατάξεις του άρθρου 1 του Ν. 2469/1997 
(Α38). 

4. Τις διατάξεις των άρθρων 17 παρ. 4 και 18 του Ν. 
875/79 «Περί καταστάσεως των παθόντων εν πολέμω Α¬ 
ξιωματικών, Ανθυπασπιστών και Υπαξιωματικώντων Ενό¬ 
πλων Δυνάμεων (Α 50). 

5. Τις διατάξεις του άρθρου 3 παρ. 2 του Π.Δ. 904/78 
«Περί καθορισμού των διατηρητέων επιδομάτων υπό ε- 
νίων κατηγοριών δημοσίων υπαλλήλων εν γένει πολιτικών 
και στρατιωτικών και υπαλλήλων Ν.Π.Δ.Δ. ως καιτουτρό- 
που υπολογισμού τούτων (Α 217). 

6. Τις διατάξεις της υπ’ αριθ. 1107147/1239/0006Α/από 
4.10.96 απόφασης Πρωθυπουργού και του Υπουργού Οι¬ 
κονομικών «Ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (Β 922). 

7. Το γεγονός ότι τα αναπηρικά επιδόματα του αστυνο¬ 
μικού και πυροσβεστικού/Υ.Δ.Τ., δεν έχουν αναπροσαρ- 
μοσθείαπότο 1979. 

8. Το γεγονός ότι από τις διατάξεις της παρούσας από¬ 
φασης προκαλείται με βάση τ α στοιχεία του 1997 και τα 
μέχρι σήμερα δεδομένα, πρόσθετη οικονομική επιβάρυν¬ 
ση ύψους (5.270.766) δραχμών περίπου για το έτος 1997, 
ύψους (10.541.532) δραχμών γάτο έτος 1998 και ιδίου πε¬ 
ρίπου ύψους για καθένα από τα επόμενα χρόνια η οποία 
θα αντιμετωπισθεί ως εξής: 

α. Γιατο τρέχον έτος συμπεριλαμβανομένης και της δα¬ 
πάνης του 1997 (Β' εξάμηνο) από τις πιστώσεις των ΚΑΕ 
0439 των εκτελουμένων Π/Υ εξόδων Ε.Φ. 43-110 και 43- 
120 «ΕΛΛΗΝΙΚΗ ΑΣΤΥΝΟΜΙΑ» και «ΠΥΡΟΣΒΕΣΤΙΚΟ ΣΩ¬ 
ΜΑ» και για τα ποσά των «13.240.134» και 2.572.164» 
δραχμών αντίστοιχα και σε περίπτωση ανεπαρκείας από 
το σύνολο των πιστώσεων της κατηγορίας 0400 αυτών. 

β. Για καθένα από τα επόμενα έτη από τις πιστώσεις, 
που θα προβλέπονται και θα εγκρίνονται, στον ως άνω 
ΚΑΕ των αντιστοίχων Π/Υ εξόδων των φορέων αυτών. 

γ. Από τις πιστώσεις του ΚΑΕ 0434 του εκτελουμένου 
Π/Υ εξόδων Ε.Φ. 43110 «ΕΛΛΗΝΙΚΗ ΑΣΤΥΝΟΜΙΑ» σε εν¬ 
δεχόμενη χορήγηση αναπηρικού πτητικού επιδόματος 
κατά το τρέχον έτος και κατά τα επόμενα έτη από τις πι¬ 
στώσεις του ΚΑΕ αυτού των ετησίων Π/Υ εξόδων του ίδι¬ 
ου φορέα στους οποίους θα προβλέπονται και θα εγκρί- 
νονται, αποφασίζουμε: 

Αυξάνουμε τα αναπηρικά επιδόματα που προβλέπονται 
από τις αναφερόμενες διατάξεις στις παραγράφους 4 και 
5 του προοιμίου της παρούσας Κοινής Απόφασης πλην 
του αναπηρικού πτητικού επιδόματος που ακολουθεί 
στις ποσοστιαίες αυξήσεις του άρθρου 4 παρ. 6 του Ν. 
2512/97 (ΦΕΚ Α 138), σε συνδυασμό με τις διατάξεις του 
άρθρου 17πα ρ. 4 του Ν. 875/79 (ΦΕΚΑ'50) ως εξής: 
α. Τα μέχρι 30.000 δρχ. κατά 80% 
β. Τα άνω των 30.000 δρχ. κατά 40% 

Η ισχύς της παρούσας απόφασης ανατρέχει χρονικά (1) 
έτος από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 
-♦- 

Αριθ. 2064944/7103/0022 (3) 

Καθιέρωση εργασίας πέρα από το κανονικό ωράριο των 
υπαλλήλων της Κεντρικής Υπηρεσίας και των Περιφε¬ 
ρειακών Διευθύνσεων του Σ.Δ.Ο.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97. 

2. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

3. Το αριθ. 4563/10.7.1998 έγγραφο του Σ.Δ.Ο.Ε. 

4. Την αριθμ. 230634/7.9.1998 και αριθμ. πρωτοκόλλου 
2051340 της 20ης Δ/νσης Προϋπολογισμού απόφαση 
του Υφυπουργού Οικονομικώνπου επιφέρει αύξηση στον 
γενικό Προϋπολογισμό του Υπουργείου Οικονομικών και 
συγκεκριμένα στον φορέα 23-670 και ΚΑΕ 0511 και 
200.000.000 και ΚΑΕ 0512 κατά 250.000.000. 

5. Την αριθμ. 2000019/13/0004/2.1.1997 απόφαση του 
Υφυπουργού Οικονομικών. 

6. Την αριθ. 1107147/1239/0006Α/4.10.96 απόφασητου 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

1. Εγκρίνουμε την καθιέρωση εργασίας πέραν από το 
κανονικό ωράριο για χιλίους τετρακοσίων (1.400) υπαλ¬ 
λήλους από τους χίλιους τετρακοσίους εξήντα (1.460) 
συνολικά της Κεντρικής Υπηρεσίας και των Περιφερεια¬ 
κών Διευθύνσεων του Σ.Δ.Ο.Ε. για το διάστημα από 
1.10.1998 μέχρι 31.12.1998, ως εξής: 

α) Απογευματινή εργασία μέχρι εκατόν σαράντα χιλιά¬ 
δες (140.000) ώρες. 

β) Εργασία Κυριακών και εξαιρέσιμων ημερών μέχρι πε¬ 
νήντα πέντε χιλιάδες (55.000) ώρες συνολικά. 


γ) Εργασία νυχτερινών ωρών μέχρι εκατόν σαράντα χι¬ 
λιάδες (140.000) ώρες συνολικά. 

2. Στον παραπάνω αριθμό υπαλλήλων και ωρών συμπε- 
ριλαμβάνονται και: 

α) Οι αποσπασμένοι στην Κεντρική Υπηρεσία και τις Πε¬ 
ριφερειακές Διευθύνσεις του Σ.Δ.Ο.Ε. υπάλληλοι από άλ¬ 
λες Δ.Ο.Υ. ή Τελωνεία και την Κεντρική Υηρεσία του Υ¬ 
πουργείου Οικονομικκών, που απασχολούνται με το έργο 
του Σ.Δ.Ο.Ε. 

β) Οι αποσπασμένοι στην Κεντρική Υπηρεσία και τις Πε¬ 
ριφερειακές Διευθύνσεις του Σ.Δ.Ο.Ε. υπάλληλοι από άλ¬ 
λα Υπουργεία, που απασχολούνται με το έργο του 
Σ.Δ.Ο.Ε. 

γ) Οι υπάλληλοι του Σ.Δ.Ο.Ε. που αποσπώνται σε διά¬ 
φορες Δ.Ο.Υ. ή Τελωνεία ενώ παράλληλα απασχολούνται 
κατά τις απογευματινές και νυχτερινές ώρες ή κατά τις 
Κυριακές και εξαιρετικές ημέρες με τη φύλαξη του κτιρί¬ 
ου. 

δ) Οι αποσπασμένοι στο Σ.Δ.Ο.Ε. υπάλληλοι του 
ΚΕ.Π.Υ.Ο. που απασχολούνται με τη μηχανογράφηση. 

Η παρούσα απόφαση που ισχύει από 30.9.1998, να δη- 
μοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2065697/7176/0022 (4) 

Έγκριση υπερωριακής εργασίας υπαλλήλων των Κεντρι¬ 
κών Διευθύνσεων του Γενικού Λογιστηρίου του Κρά¬ 
τους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18του Ν. 2470/97 όπως α- 
ντικαταστάθηκε από το άρθρο 15 του Ν. 2592/98. 

2. την αριθμ.2000019/13/0004/2.1.1997 απόφαση του 
Υπουργού Οικονομικών «Μεταβίβαση της εξουσίας να υ- 
πογράφουνν “Με εντολή Υφυπουργού” στον Γενικό 
Γ ραμματέα κ.λπ.». 

3. Την ανάγκη υπερωριακής απογευματινής εργασίας 
για υπαλλήλουςτων Κεντρικών Διευθύνσεων του Γενικού 
Λογιστηρίου του Κράτους λόγω του ιδιαίτερου φόρτου 
εργασίας που αντιμετωπίζουν οι ανωτέρω Διευθύσεις και 
συγκεκριμένα: Κατάρτιση προϋπολογισμού οικονομικού 
έτους 1999, διαδικασία ολοκλήρωσης Οργανισμού 
Γ.Λ.Κ., διαδικασία επιλογής υπαλλήλων, κατάρτιση μι- 
σθολογικών διατάξεων και εγκυκλίων λόγω των νέων μι- 
σθολογικών νομοθετημάτων, επεξεργασία σχεδίων νό¬ 
μων, ολοκλήρωση και αποϋλοποίηση των φυσικών τίτλων 
του Ελληνικού Δημοσίου (έντοκα - ομόλογα), παρακο¬ 
λούθηση της πρωτογενούς και δευτερογενούς αγοράς 
τίτλων του Δημοσίου, θέματα μισθοδοσίας - συντάξεων 
μέσω Τραπεζών, προετοιμασία μετοχοποίησης του τρί¬ 
του πακέτου μετοχώντου ΟΤΕ, τακτοποίηση των βεβαιω¬ 
μένων οφειλών ΔΕΚΟ, σύνταξη έκθεσης για την πορεία 
των εξόδων και αποτελεσμάτων ελέγχου επί των δημο¬ 
σίων δαπανών, προετοιμασία, σχολιασμός, αξιολόγηση 
και διευκρινιστικές παρεμβάσεις επί των Π/Υ απολογι¬ 
σμών και ισολογισμών, ανάγκη απασχόλησης προσωπι¬ 
κού για τη διαμόρφωση και λειτουργία αίθουσας στο κτί¬ 
ριο των Συντάξεων, καθώς και την αποκατάσταση ζημιών 

που προκλήθηκαν στο κτήριο επί της οδού Σίνα, επιτόπιος 
έλεγχος έργων που χρηματοδοτούνται απάτην Ευρωπαϊ¬ 
κή Ένωση, συγκέντρωση, επεξεργασία και παρακολού¬ 
θηση των συσσωρευμένων μέχρι 31.12.96 απαιτήσεων, ε¬ 
πέκταση συστήματος μισθοδοσίας μέσω Τραπεζών σε 
διάφορα υπουργεία, κάλυψη αναγκών λειτουργίας της 
νέας αίθουσας του ισογείου της Υπηρεσίας Συντάξεων 
για την άμεση εξυπηρέτηση των συνταξιούχων. 

4. Το γεγονός ότι από την απόφαση αυτή προκαλείται 
δαπάνη 35.640.000 δρχ. περίπου, η οποία θα αντιμετωπι- 
σθεί από τις εγγεγραμμένες πιστώσεις του προϋπολογι¬ 
σμού εξόδων του Υπουργείου Οικονομικών του Ειδικού 
Φορέα Φ. 140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για τους υπαλλήλους των κατωτέρω Διευ¬ 
θύνσεων του Γενικού Λογιστηρίου του Κράτους για το 
χρονικό διάστημα από 1.7.1998 έως 31.12.1998ως εξής: 

(1) Δ.20 - Προϋπολογισμού 

36 υπάλληλοι 7.200 ώρες συνολικά. 

(2) Δ.4 - Προσωπικού 

10 υπάλληλοι 2.000 ώρες συνολικά. 

(3) Δ.21 - Επεξεργασίας Σχεδίων Νόμων και Προεδρι¬ 
κών Διαταγμάτων 

6 υπάλληλοι 1.200 ώρες συνολικά. 

(4) Δ.22 - Μισθολογίου 

12 υπάλληλοι 2.400 ώρες συνολικά. 

(5) Δ.23 - Δημοσίου Χρέους 

13 υπάλληλοι 2.600 ώρες συνολικά. 

(6) Δ.24 - Λογαριασμών Δημοσίου 

11 υπάλληλοι 2.200 ώρες συνολικά. 

(7) Δ.25 - Κίνησης Κεφαλαίων Εγγυήσεων Δανείων και 
Αξιών 

10 υπάλληλοι 2.000 ώρες συνολικά. 

(8) Δ.26 - Συντονισμού & Ελέγχου Εφαρμογής Δημο- 
σιολογιστικών Διατάξεων 

7 υπάλληλοι 1.400 ώρες συνολικά. 

(9) Δ.39 - Ν.Π.Δ.Δ. 

9 υπάλληλοι 1.800 ώρες συνολικά. 

(10) Δ.40 - Οικονομικού 

9 υπάλληλοι 1.800 ώρες συνολικά. 

(11) Δ.41 - Δημοσιονομικών Σχέσεων με Ε.Ο.Κ. καιΔ.Ο. 

9 υπάλληλοι 1.800 ώρες συνολικά. 

(12) Δ.49 - Χρηματοδοτικού Προγραμματισμού και Δια¬ 
χείρισης Κρατικών Διαθεσίμων. 

7 υπάλληλοι 1.400 ώρες συνολικά. 

(13) Δ.50 - Εκκαθάρισης Ελέγχου και Εντολής Πληρω¬ 
μής των Αποδοχών. 

8 υπάλληλοι 1.600 ώρες συνολικά. 

(14) 10 υπάλληλοι της Υπηρεσίας Συντάξεως για 2.000 
ώρες συνολικά για τη λειτουργία της νέας αίθουσας του 
ισογείου του κτηρίου της Υπηρεσίας Συντάξεων. 

Στον ανωτέρω συνολικό αριθμό ωρών, μπορεί να μετέ¬ 
χουν και άλλου υπάλληλοι που υπηρετούν στις προανα- 
φερόμενες Διευθύνσεις. 

Οι υπάλληλοι που θα συμμετέχουν στα συνεργεία υπε- 
ρωριακής απασχόλησης θα ορισθούν ονομαστικά με α¬ 
πόφαση των οικείων προϊσταμένων, η οποία θα κοινοποι¬ 
ηθεί στη Δ.4-Προσωπικού. 

Ειδικά, οι υπάλληλοι της Υπηρεσίας Συντάξεων που θα 


συμμετέχουν στην υπερωριακή εργασία θα ορισθούν με 
απόφαση του Γενικού Διευθυντή Μισθών και Συντάξεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Με εντολή Υπουργού 
Ο Γενικός Γραμματέας 
ΙΩΑΝ. ΚΟΥΣΟΥΛΑΚΟΣ 

-♦- 

Αριθ- 10958 (ΦΟΡ) 1078 (5) 

Διορισμός Διοικητικού Συμβουλίου του Ελληνικού Ινστι¬ 
τούτου Παστέρ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 3 του Ν. 390/76 «περί κυ- 
ρώσεως της εν Αθήναις την 24ην Οκτωβρίου 1975 υπο- 
γραφείσης Συμβάσεως μεταξύ της Κυβερνήσεως της Ελ¬ 
ληνικής Δημοκρατίας και του Ιστιτούτου Παστέρ Παρι- 
σίων» περί του εν Αθήναις Ελληνικού Ινστιτούτου Παστέρ 
(Ίδρυμα Β. Ζαχάρωφ) ΦΕΚ 202Α/76. 

2. Τις με αριθμό πρωτ. 6727 (ΦΟΡ) 725/25.5.95 και 
3555(ΦΟΡ)497/14.4.97 κοινές αποφάσεις μας. 

3. Το έγγραφο Δ1 α/8121 //26.5.98 του Υπουργείου Υγεί¬ 
ας και Πρόνοιας. 

4. Το έγγραφο 3773/12.5.98 του Εφετείου Αθηνών, α¬ 
ποφασίζουμε: 

Διορίζουμε ως μέλη του Διοικητικού Συμβουλίου του 
Ελληνικού Ινστιτούτου Παστέρ ως εξής: 

α. Θεοδοσία Καζάζογλου, ως εκπρόσωπο του Υπουρ¬ 
γείου Ανάπτυξης. 

β. Γεώργιο Παπουτσάκη, ως εκπρόσωπο του Υπουργεί¬ 
ου Υγείας και Πρόνοιας. 

γ. Στέφανο Χατζηγιάννη, καθηγητή της Ιατρικής Σχολής 
του Πανεπιστημίου Αθηνών. 

δ. Δημήτριο Λουκόπουλο, καθηγητή της Ιατρικής Σχο¬ 
λής του Πανεπιστημίου Αθηνών. 

ε. Κωνσταντίνο Τσιγγάνο, καθηγητή Πανεπιστημίου Πα¬ 
τριόν. 

στ. Ηλία Γιαννακάκη, Εφέτη Αθηνών. 

Η θητεία του παρόντος Διοικητικού Συμβουλίου είναι 
τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1998 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΥΓΕΙΑΣ ΚΑΙ ΠΡΟΝΟΙΑΣ 

Β. ΠΑΠΑΝΔΡΕΟΥ Κ. ΓΕΙΤΟΝΑΣ 

-♦- 

Αριθ. Δ2/10967 (6) 

Συμπλήρωση της Δ2/12616/24.6.96 (ΦΕΚ 533/τ.Β') από¬ 
φαση Υπουργού Εθνικής Παιδείας και Θρησκευμάτων 
«Ρύθμιση προϋποθέσεων και διαδικασίας πρόσληψης 
προσωρινών αναπληρωτών και ωρομισθίων εκπ/κών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

α) Τις διατάξεις της παρ. 3 του άρθρου 17 του Ν. 

1566/1985 (ΦΕΚ 167/τ.Α') όπως τροποποιήθηκε από τις 
διατάξεις της παρ. 3 του άρθρου 46 του Ν. 2413/1996 
(ΦΕΚ 124/τ.Α') και τις διατάξεις του Ν. 2525/1997 (ΦΕΚ 
188/τ.Α'). 

β) Τη διαπίστωση ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού και 

γ) Την αριθ. ΣΤ5/9/1996 (ΦΕΚ 121/τ.Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων με την οποία μεταβιβάζονται αρμοδιότη¬ 
τες στον Υφυπουργό, αποφασίζουμε: 

Συμπληρώνουμε την αριθ. Δ2/12616/24.6.96 (ΦΕΚ 
533/τ.Β') απόφασή μας, ως ακολούθως: 

Αρθρο 1 

Πρόσληψη υποψηφίων από τους πίνακες 
διοριστέωντου Ν. 2525/1997 

1. Όσοι περιλαμβάνονται στους οριστικούς πίνακες διο- 
ριστέων του Ν. 2525/1997 που έχουν συνταχθεί από το 
Α.Σ.Ε.Π. ύστερα από σχετικό δημόσιο διαγωνισμό έχουν 
δικαίωμα να υποβάλουν αίτηση πρόσληψής τους ως προ¬ 
σωρινών αναπληρωτών ή ωρομισθίων εντός δέκα ημερών 
από τη δημοσίευση στην Εφημερίδα της Κυβερνήσεως 
του οριστικού πίνακα διοριστέων. Για το δεύτερο έτος ι¬ 
σχύος του πίνακα αυτού οι αιτήσεις υποβάλλονται από 10 
μέχρι 30 Ιουνίου. Αίτηση δικαιούνται να υποβάλλουν και ό¬ 
σοι έχουν υποβάλει άλλη αίτηση ως υποψήφιοι εγγε¬ 
γραμμένοι στους πίνακες διοριστέωντου Ν. 1566/1985 ή 
ως ιδιώτες. 

2. Οι υποψήφιοι της κατηγορίας αυτής κατατάσσονται 
σε χωριστούς πίνακες κατά κλάδο, με βάση τη σειρά εγ¬ 
γραφής τους στους οριστικούς πίνακες διοριστέων του 
Ν. 2525/1997. Για τη σύνταξη των πινάκων αυτών δεν ε¬ 
φαρμόζονται οι διατάξεις που ισχύουν για την πρόταξη 
των υποψηφίων στους πίνακες που συντάσσονται σύμ¬ 
φωνα με τις διατάξεις της παρ. 2 του άρθρου 3 της αριθ. 
Δ2/12616/24.6.96 απόφασης. 

3. Τα ΠΥΣΔΕ πριν απο τις προσλήψεις προσωρινών α¬ 
ναπληρωτών και ωρομισθίων προβαίνουν στην ανακοίνω¬ 
ση των κενών θέσεων κατά ειδικότητα και κατηγορία σχο¬ 
λείων (δυσπρόσιτα ή μη) που πρόκειται να καλύψουν βά¬ 
σει των πιστώσεων που τους έχουν εγκριθεί, ορίζοντας 
και το ποσοστό κάλυψης αυτών, σύμφωνα με τις διατά- 
ξειςτου Ν. 2525/97 από τους αντίστοιχους πίνακες. Μέχει 
την κάλυψη των θέσεων αυτών οι υποψήφιοι που συντρέ¬ 
χουν και στους δύο πίνακες έχουν δικαίωμα να διεκδική- 
σουν την πρόσληψή τους και από τους δύο πίνακες. Όσοι 
προσλαμβάνονται από τον ένα πίνακα, διαγράφονται από 
τον άλλο πίνακα. 

4. Σε περίπτωση που δεν έχει συνταχθεί πίνακας διορι- 
στέων του Ν. 2525/97 ή εάν υπάρχει αδυναμία κάλυψης 
των ποσοστών αυτών από τους αντίστοιχους πίνακες, με¬ 
ρικά ή ολικά προσαυξάνονται αντίστοιχα τα ποσοστάπλη- 
ρωμής των θέσεων από τον άλλο πίνακα. 

5. Η πρόσληψη προσωρινών αναπληρωτών και ωρομι¬ 
σθίων από τους πίνακες Β' γίνεται εφόσον εξαντληθεί η 
δυνατότητα πρόσληψης από τους πίνακες Α' και τους πί¬ 
νακες που έχουν συνταχθεί από τους υποψηφίους που 
περιλαμβάνονται στους πίνακες διοριστέων του Ν. 
2525/97. 

6. Κατά τα λοιπά, εφαρμόζονται οι διατάξεις της αριθ. 
Δ2/12616/24.6.96 απόφασης όπως συμπληρώνεται με 


την απόφαση αυτή καθώς και οι διατάξεις που αφορούν 
τα προσόντα και δικαιολογητικά διορισμού των μονίμων 
εκπαιδευτικών. 

Άρθρο 2 

Υποχρεώσεις Προϊσταμένων 

Οι αρμόδιοι Προϊστάμενοι μετά την κύρωση όλων των 
πινάκων από το αρμόδιο συμβούλιο, αποστέλλουν αντί¬ 
γραφα αυτών εις διπλούν, στη Γενική Διεύθυνση Διοίκη¬ 
σης Πρωτοβάθμιας και Δευτεροβάθμιας Εκπαίδευσης 
της Κ.Υ. του ΥΠ. Ε. Π .0. Την ίδια υποχρέωση έχουν οι Π ροϊ- 
στάμενοι όταν, για οποιοδήποτε λόγο, τροποποιούνται ή 
συμπληρώνονται οι πίνακες πρόσληψης προσωρινών α¬ 
ναπληρωτών ή ωρομισθίων. 

Άρθρο 3 

Μη αποδοχής πρόσληψης 

Υποψήφιοι που καλούνται με τηλεγράφημα για να προ- 
σληφθούν και δεν αποδέχονται το διορισμό τους δεν δια¬ 
γράφονται από τον πίνακα αλλά τοποθετούνται τελευταί¬ 
οι στη σειρά του ίδιου πίνακα από τον οποίο κλήθηκαν για 
πρόσληψη. 

Άρθρο 4 

Σύβαση - Λύση σχέσης εργασίας 

1. Για την πρόσληψη των υποψηφίων των προσωρινών 
αναπληρωτών ή ωρομισθίων καταρτίζεται σύμβαση η ο¬ 
ποία υπογράφεται από τον Προϊστάμενο της Δ/νσης ή τον 
νόμιμο αναπληρωτή του και από τον προσλαμβανόμενο. 
Η σύμβαση προβλέπειτοντόπο και χρόνο παροχήςτης υ¬ 
πηρεσίας, το μάθημα καιτις ώρες διδασκαλίας αυτού, την 
τυχόν διάθεση του προσλαμβανόμενου σε άλλο σχολείο 
για τη συμπλήρωση του υποχρεωτικού ωραρίου διδα¬ 
σκαλίας, τα καθήκοντα καιτις υποχρεώσεις αυτού, όπως 
αυτές προσδιορίζονται από τις διατάξεις του Ν. 
1566/1985, όπως τροποποιήθηκε και ισχύει, τις αποδοχές 
και τυχόν λοιπές αμοιβές αυτού και τους λόγους λύσης 
της σύμβασης. 

2. Η σχέση εργασίας των προσωρινών αναπληρωτών 
και ωρομισθίων λύεται αυτοδίκαια με την παρέλευση του 
χρόνου της πρόσληψής του καθώς και ύστερα από κα- 
ταγγελίατων συμβαλλομένων μελών, σύμφωνα με τις δια¬ 
τάξεις του Π.Δ. 410/1988. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1998 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-Φ- 

Αριθ. Φ.55/2035 (7) 

Αντικατάσταση της παρ.8 του άρθρου 3 του Καταστατι¬ 
κού του Κλάδου σύνταξης του Ταμείου Συντάξεων Ε¬ 
φημεριδοπωλών και Υπαλλήλων Πρακτορείων Αθη¬ 
νών (Τ.Σ.Ε.Υ.Π.ΑΘ.). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Ν. 4434/1929 
(325/τ.Α'), όπως ισχύουν μετά την τροποποίηση και συ¬ 
μπλήρωσή τους με τις διατάξεις του Ν. 5376/1932 
(106/τ.Α'). 

2. Τις διατάξεις των άρθρων 23 και 27 του Ν. 1558/1985 
(137/τ.Α'),του άρθρου 5του Π.Δ. 437/1985 (157/τ.Α'), του 
άρθρου 15 του Π.Δ. 213/1992 (102/τ.Α') και του Π.Δ. 
372/1995 (201/τ.Α'). 

3. Τις διατάξειςτου άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 (154/τ.Α') 
και αντικαταστάθηκε με το άρθρο 1 του Ν. 2469/1997 
(38/τ.Α'). 

4. Την 80078/4.10.1996 (924/τ.Β') κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και. Κοινωνικών Ασφαλίσεων». 

5. Την πρόταση του Διοικητικού Συμβουλίου του Ταμεί¬ 
ου Συντάξεων Εφημεριδοπωλών και Υπαλλήλων Πρακτο¬ 
ρείων Αθηνών που διατυπώθηκε κατά την 17/13.5.1998 
συνεδρίασή του. 

6. Την γνώμη του Συμβουλίου Κοινωνικής Ασφάλισης 
που διατυπώθηκε κατά την 41 /9.9.98 συνεδρίασή του, της 
ΚΘ περιόδου. 

7. Το γεγονός ότι, από την εφαρμογή της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αλλά, μακροχρόνια, σε βάρος του Προϋ¬ 
πολογισμού του Κλάδου Σύνταξης του Ταμείοου, που δεν 
μπορεί να υπολογιστεί, και που θα έχει αντιρροπηθεί ό¬ 
μως από την καταβολή των ανάλογων ασφαλιστικών ει¬ 
σφορών, αποφασίζουμε: 

Η παράγραφος 8 του άρθρου 3 του Καταστατικού του 
Ταμείου Συντάξεων Εφημεριδοπωλών και Υπαλλήλων 
Πρακτορείων Αθηνών αντικαθίσταται ως εξής: 

«8. Ασφαλισμένος του Κλάδου Σύνταξης του Ταμείου 
που έχασε την ιδιότητα του υποχρεωτικά ασφαλισμένου, 
έχει τη δυνατότητα, ύστερα από απόφαση του Διοικητι¬ 
κού Συμβουλίου του Ταμείου, να συνεχίσει προαιρετικά, 
την ασφάλισή του σ’ αυτόν, εφόσον: 

α) Έχει πραγματοποιήσει 15 χρόνια στην ασφάλιση του 
Ταμείου. 

β) Έχει διακόψει αποδεδειγμένα την υποχρεωτικά α- 
σφαλιστέα στο Ταμείο εργασία του. 

γ) Δεν εργάζεται σε εργασία ασφαλιστέα σε οποιοδή- 
ποτε Ταμείο Κύριας Ασφάλισης. 

δ) Δεν είναι ανάπηρος, σε ποσοστό ικανό να θεμελιώσει 
δικαίωμα σύνταξης λόγω αναπηρίας σύμφωνα με τη νο¬ 
μοθεσία του Ταμείου. 

Η μη ύπαρξη της αναπηρίας αποδεικνύεται με απόφα¬ 
ση της Υγειονομικής Επιτροπής του Ταμείου, στην οποία 
παραπέμπεται ο ασφαλισμένος μετά την υποβολή της αί¬ 
τησης για συνέχιση της ασφάλισής του, προαιρετικά. 

ε) Υποβάλει αίτηση μέσα σε ένα χρόνο από τη διακοπή 
της εργασίας του. 

Η συνέχιση προαιρετικά της ασφάλισης, εφόσον συ¬ 
ντρέχουν οι παραπάνω προϋποθέσεις, αρχίζει από την η¬ 
μέρα υποβολής της σχετικής αίτησης και λήγει: 

α) Από την πρώτη του επόμενου μήνα, εκείνου της υπο¬ 
βολής της αίτησης διακοπής. 

β) Από την ημέρα ανάληψης εργασίας ασφαλιστέας σε 
οποιοδήποτε ασφαλιστικό φορέα κύριας ασφάλισης. 

γ) Όταν συμπληρωθούν οι ελάχιστες χρονικές προϋπο¬ 
θέσεις που απαιτούνται για τη θεμελίωση συνταξιοδοτι- 
κού δικαιώματος λόγω γήρατος, με βάση τη νομοθεσία 
του Ταμείου. 

δ) Όταν καθυστερήσει η καταβολή των ανάλογων ει¬ 
σφορών πέραν του εξαμήνου από τότε που έγιναν απαι¬ 


τήσεις, οπότε και χάνεται οριστικά το δικαίωμα του α¬ 
σφαλισμένου για συνέχιση προαιρετικά της ασφάλισης. 

ε) Με το θάνατο του ασφαλισμένου. 

Ο προαιρετικά ασφαλισμένος υποχρεούται στην κατα¬ 
βολή μηνιαίων εισφορών που είναι ίσες με το 20% των α¬ 
ποδοχών που προβλέπει η 3η κλίμακα της Συλλογικής 
Σύμβασης Εργασίας των Υπαλλήλων - μελώντης Ένωσης 
Προσωπικού Ημερησίων Εφημερίδων Αθηνών που ισχύει 
κατά την ημερομηνία διακοπής της εργασίας, για εργα¬ 
ζόμενο με 25 χρόνια Υπηρεσίας. Οι εισφορές αυτές θα α¬ 
ναπροσαρμόζονται κάθε φορά που θα αυξάνονται τα πο¬ 
σά της παραπάνω Σ.Σ.Ε. Οι εισφορές καταβάλλονται μέ¬ 
χρι το τέλος του επόμενου μήνα εκείνου στο οποίο 
αντιστοιχούν, σε περίπτωση δε καθυστέρησης καταβο¬ 
λής, εφαρμόζεται η νομοθεσία του Ταμείου που αφορά 
τις εισφορές για την υποχρεωτική ασφάλιση. 

Εισφορές που καταβλήθηκαν μέχρι την για οποιονδή- 
ποτε λόγο διακοπή της προαιρετικής ασφάλισης δεν επι- 
στρέφονται, όσες δε καταβλήθηκαν μετά την διακοπή, ε- 
πιστρέφονται άτοκα. 

Ο χρόνος της προαιρετικής ασφάλισης, μετά την κατα¬ 
βολή των ανάλογων εισφορών εξομοιούται με αυτόν της 
υποχρεωτικής ασφάλισης για κάθε συνέπεια»... 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-*- 

Αριθ.Δ10/Α/42181/2491 (8) 

Εσωτερική διάρθρωση του Τμήματος Διευκολύνσεων και 
Απαιτήσεων Αερολιμένων της Δ/νσης Αερολιμένων 
της Κεντρικής υπηρεσίας της Υ.Π.Α. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξειςτου Ν.Δ. 714/70 «περί ιδρύσεως Δ/νσε- 
ως Εναερίων Μεταφορών παρά τω Υπουργείω Συγκοινω¬ 
νιών και Οργανώσεως της Υ.Π.Α.» (ΦΕΚ 238/τ.Α') όπως 
τροποποιήθηκε με το Ν. 1340/83 (ΦΕΚ35/τ.Α'). 

2. Τις διατάξεις του Π.Δ. 56/89 «Οργανισμός της Υπη¬ 
ρεσίας Πολιτικής Αεροπορίας του Υπουργείου Μεταφο¬ 
ρών και Επικοινωνιών» (ΦΕΚ 28/τ.Α') όπως τροποποιήθη¬ 
κε μεταγενέστερα μετά Π.Δ. 439/89 (ΦΕΚ 190/τ.Α'), 35/93 
(ΦΕΚ 13/τ.Α') και 80/96 (ΦΕΚ 62/τ.Α'). 

3. Τις διατάξειςτου άρθρου 29Ατου Ν. 1558 «Κυβέρνη¬ 
ση και Κυβερνητικά όργανα» (ΦΕΚ 137 Αγ.Α') όπως αυτό 
προστέθηκε με το άρθρο 27 του Ν. 2081/92 (ΦΕΚ 154Λ\Α') 
και αντικαταστάθηκε από τη παρ. 2α του αρθρ. 1 του Ν. 
2469/97 (ΦΕΚ 138/τ.Α'). 

4. Τις διατάξεις της παρ. 4 του άρθρου 2 του Ν. 51/75 
(ΦΕΚ 125/τ.Α') όπως αντικαταστάθηκε από τις διατάξεις 
του εδαφίου β της παρ. 6 του άρθρου 21 του Ν. 2085/92 
(ΦΕΚ 170ζτ.Α'). 

5. Τις διατάξεις της παρ. 2.8 του άρθρου 4 της με αρ. 
Δ10/Α/11775/824/28.3.91 απόφασης του Υπουργού Με¬ 
ταφορών και Επικοινωνιών «περί μεταβίβασης αρμοδιο¬ 
τήτων και δικαιώματος υπογραφής» με εντολή Υπουργού 
στους Διοικητή, Υποδιοικητή κ.λπ. (ΦΕΚ 189/τ.Β'). 

6. Το γεγονός ότι από τις διατάξεις της παρούσας από¬ 
φασης δεν προκαλειται δαπάνη σε βάρος του Κρατικού 
Προϋπολογισμού. 

7. Τις άμεσες και επιτακτικές ανάγκες του Τμήματος Δι¬ 
ευκολύνσεων και Απαιτήσεων Αερολιμένων της Δ/νσης Α¬ 
ερολιμένων της Κεντρικής Υπηρεσίας της Υ.Π.Α., αποφα¬ 
σίζουμε: 

Διαρθρώνουμε το Τμήμα Διευκολύνσεων και Απαιτήσε¬ 
ων Αερολιμένων της Διεύθυνσης Αερολιμένων της Κε¬ 
ντρικής Υπηρεσίας σε Γραφεία με τις ακόλουθες αρμο¬ 
διότητες: 

α) Γ ραφείο Διευκολύνσεων και Απαιτήσεων Αερολιμέ¬ 
νων: Μελέτη και εισήγηση για ίδρυση και ανάπτυξη των α¬ 
ερολιμένων της Χώρας σε συνεργασία με τις συναρμό- 
διες Διευθύνσεις. Προσδιορισμός απαιτήσεων για εγκα¬ 
ταστάσεις εξυπηρέτησης της αεροπορικής κίνησης 
στους αερολιμένες. Καθιέρωση κριτηρίων και χειρισμός 
θεμάτων οργάνωσης και εκμετάλλευσης των χώρων 
στάθμευσης αεροσκαφών. Καθορισμός συστημάτων, με¬ 
θόδων και διαδικασιών διευκολύνσεων στους αερολιμέ¬ 
νες. Εισήγηση για την επιλογή θέσεων ίδρυσης νέων αε¬ 
ρολιμένων και πεδίων προσγείωσης, σε συνεργασία με 
άλλες Διευθύνσεις της Υ.Π.Α. 

β) Γ ραφείο Διευκολύνσεων και Απαιτήσεων Ελικοδρο¬ 
μίων: Εκπόνηση προδιαγραφών κατασκευής - εξοπλι¬ 
σμού ελικοδρομίων. Έκδοση κανονισμών λειτουργίας ε¬ 
λικοδρομίων και προσαρμογή αυτών στις εκάστοτε ισχύ- 
ουσες απαιτήσεις του ΙΟΑΟ. Επεξεργασία και αξιο¬ 
λόγηση αιτήσεων και υποβαλλομένων στοιχείων κατα¬ 


σκευής ελικοδρομίων σύμφωνα με τις κείμενες διατάξεις. 

Επιτόπιος έλεγχος προτεινομένων χώρων περί καταλ- 
ληλότητάς των ή μη για κατασκευή ελικοδρομίων και σχε¬ 
τική εισήγηση για την έκδοση άδειας ίδρυσης και κατα¬ 
σκευής. Παρακολούθηση των έργων υποδομής που εκτε- 
λούνται στα δημόσια και ιδιωτικά ελικοδρόμια (φωτο¬ 
σήμανση, εγκαταστάσεις κ.λπ.), συντονισμός των απαι- 
τουμένων κατά περίπτωση ενεργειών της Υ.Π.Α. καθώς 
και άμεση παροχή κάθε απαραίτητου στοιχείου προς 
τους ενδιαφερόμενους με σκοπό την ολοκλήρωση των εν 
λόγω έργων. Χειρισμός και επίλυση θεμάτων που άπτο- 
νται της εφαρμογής των σχετικών νομοθετημάτων ανα¬ 
φορικά με την τήρηση των απαιτήσεων κατασκευής, εξο¬ 
πλισμού, λειτουργίας και εκμετάλλευσης των ελικοδρο¬ 
μίων. Επιθεώρηση - τελικός έλεγχος καθώς και σχετική 
εισήγηση για έκδοση άδειας λειτουργίας και εκμετάλλευ¬ 
σης ελικοδρομίων. Τακτικές ετήσιες επιθεωρήσεις ελικο¬ 
δρομίων προς έλεγχο της πιστής τήρησης των εκάστοτε 
εκδιδομένων προδιαγραφών της Υ.Π.Α. και γενικότερα 
των απαιτήσεων το ΙΟΑΟ. Έκτακτες επιθεωρήσεις ελικο¬ 
δρομίων προς επίλυση αναφυόμενων προβλημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1998 

Με εντολή Υπουργού 
Η Αν. Προϊσταμένη της Δ/νσης 
ΑΘΗΝΑ ΧΡΥΣΑ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188,1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 18531 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 

1» 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 >· 

Δ' (Απαλλοτριώσεις, πολεοδομία κ.λπ.) 

70.000 

» 

3.500 »> 

Αναπτυξιακών Πράξεων (Τ.Α.Π.Σ.) 

30.000 

» 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 ' »· 

Παράρτημα ( Πίνακες επιτυχόντων διαγωνισμών κ.τλ.) 

5.000 

Μ 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 »> 

Προκηρύξεων Α.Σ.Ε.Π. 

10.000 

» 

500 »» 

Ανωνύμων Εταιρειών & Ε.Π.Ε. 

250.000 

» 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

» 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιεάαι το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημσπκά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























